**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 1**

от проведено заседание на РИК Русе

Днес, 15.08.2022 г., в зала № 2 на Община Русе се проведе заседание на РИК - Русе.

Заседанието бе открито в 11.00 ч. часа от Председателя на РИК Милена Хинкова.

Присъстват: Ина Райчева - Цонева - зам.-председател, Николай Братованов – зам.-председател, Ангел Стефанов - член, Александър Ганчев - член, Корнелия Добрева – член, Звезделина Рафаилова - член, Миглена Ангелова – член, Шейнур Еюб - член, Стефан Бонев – член, Лиляна Владимирова – член. Отсъстват: Елиз Халил – секретар и Антоанета Йонкова – член.

Налице е необходимия кворум за провеждане на заседание.

Протоколът се води от Петя Христова.

**ДНЕВЕН РЕД:**

1. Приемното време на РИК Русе и представителството на РИК Русе пред електронните медии с регионален и местен обхват при произвеждане на изборите за народни представители на 02.10.2022 г.
2. Определяне на крайния срок за подаване на документи за регистрация на инициативни комитети за участие в изборите за народни представители
3. Определяне на срок за подаване на документи за регистрация на кандидатски листи в изборите за народни представители на 02 октомври 2022 г.
4. Начина на заседаване и приемане на решения от РИК Русе, и прозрачност в работата на комисията при произвеждане на изборите за народни представители на 2 октомври 2022 г.
5. Определяне броя, функциите и персоналния състав на специалистите, които ще подпомагат дейността на РИК-Русе при произвеждане на изборите за народни представители, насрочени на 02.10.2022год.
6. Разни

По т. 1 г-жа Хинкова относно приемното време на РИК Русе и представителството на РИК Русе пред електронните медии с регионален и местен обхват при произвеждане на изборите за народни представители.

На основание чл. 61, ал. 2 и чл. 72, ал. 1, т. 1 от Изборния кодекс, Районна избирателна комисия Русе реши:

1. Приемното време на РИК Русе е от 9,00 ч. до 12,00 ч. и от 13,00 ч. до 17,00 ч., всеки календарен ден, Зала 2 , етаж 2, в сградата на Община Русе, пл.Свобода 6, Русе.
2. Председателят на РИК Русе ще представлява комисията пред медиите с национален, регионален и местен обхват.

  Решенията на Районната избирателна комисия Русе може да се оспорват в тридневен срок от обявяването им пред Централната избирателна комисия.

Проектът бе подложен на гласуване.

Гласували: ЗА единодушно

 Против – Няма

**Решение № 1-НС/15.08.2022 г. бе прието.**

По т.2 г-жа Хинкова представи проект на решение относно определяне на крайния срок за подаване на документи за регистрация на инициативни комитети за участие в изборите за народни представители.

На основание чл.72, ал.1, т.1 и т.7, чл.152, т.2 и чл.153, ал.1 от ИК, както и на основание т.17 от раздел VІ. „Срок за регистрация“ на Решение  № 1227-НС от 10.08.2022г. на ЦИК София, Районните избирателни комисии незабавно след назначаването си приемат решение, с което определят срока за подаване на документи за регистрация на инициативни комитети за участие в изборите за народни представители. В тази връзка, РИК-Русе реши:

1. Определя 15 август 2022г. за начална дата за подаване на документи за регистрация на инициативните комитети за участие в изборите за народни представители насрочени на 02 октомври 2022г.
2. Приемът на документи се извършва всеки календарен ден в РИК-Русе, считано от 9:00 до 12.00 ч и от 13 до 17:00 часа.
3. Определя 17:00 часа на 22 /двадесет и втори/ август 2022 г. за краен срок за подаване на документи за регистрация на инициативните комитети за участие в изборите за народни представители, насрочени на 02 октомври 2022г.

Проектът бе предложен за гласуване.

Гласували: ЗА единодушно

 Против – Няма

**Решение № 2-НС/15.08.2022 г. бе прието.**

По т. 3 г-жа Хинкова представи проект на решение относно определяне на срок за подаване на документи за регистрация на кандидатски листи.

На основание т.12 от раздел IV на Решение  № 1229-НС от  11.08.2022г. на ЦИК София, Районните избирателни комисии незабавно след назначаването си приемат решение, с което определят срока за подаване на документи за регистрация на кандидатски листи на партии, коалиции, инициативни комитети и го обявяват на публично място и на интернет страницата си.

Във връзка с горното и на основание чл. 72, ал. 1, т. 8 и чл. 255, ал.2 от Изборния кодекс, Районна избирателна комисия Русе реши:

1. Определя 15 август 2022г. за начална дата за подаване на документи за регистрация на кандидатски листи за народни представители за изборите за народни представители насрочени на 02 октомври 2022г.
2. Приемът на документи се извършва всеки календарен ден в РИК-Русе считано от 9:00 до 17:00 часа.
3. Определя 17:00 часа на 30/тридесети/ август 2022г. за краен срок за подаване на документи за регистрация на кандидатски листи за народни представители за изборите за народни представители насрочени на 02 октомври 2022г.;
4. Когато при проверка на представените документи се установят непълноти или несъответствия, Районна избирателна комисия Русе, дава незабавно указания за отстраняването им в срок до три дни от съобщаването, но не по-късно от крайния срок за регистрация - 17:00 ч. на 30.08.2022 г.

Проектът бе предложен за гласуване.

Гласували: ЗА единодушно

 Против – Няма

**Решение № 3-НС/15.08.2022 г. бе прието.**

По т. 4 г-жа Хинкова представи проект на решение относно начина на заседаване и приемане на решения от РИК Русе, и прозрачност в работата на комисията при произвеждане на изборите.

На основание чл. 70 и чл. 71 от Изборния кодекс, във връзка с чл. 72, ал. 1, т. 1 от Изборния кодекс и решение № 1213-НС/05.08.2022год. на ЦИК, Районна избирателна комисия Русе реши:

 1. РИК Русе се свиква на заседание от нейния председател или по искане на най-малко една трета от членовете й. Проектът за дневен ред се публикува на интернет страницата на комисията преди заседанието.

2. Заседанията на комисията се ръководят от председателя, а в негово отсъствие – от определен от него заместник-председател.

3. Заседанията на РИК Русе са законни, когато на тях присъстват повече от половината от членовете им.

4. РИК Русе приема решенията си с мнозинство две трети от присъстващите членове. Когато РИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ от ИК. В този случай в мотивите на решенията се изписва съдържанието на предложения проект, присъствалите членове и поименно начина на гласуването им, а в диспозитива се посочва, че е налице решение за отхвърляне по смисъла на чл. 70, ал. 4, изр. второ от ИК. Решението на РИК подлежи на оспорване пред ЦИК по реда на чл. 73 от ИК.

5. Решенията на РИК Русе се приемат с поименно гласуване, което се отразява в протокола от заседанието. Гласува се „за" или „против". Не се допуска гласуване „въздържал се".

6. За заседанията на РИК Русе се съставя протокол, който се подписва от председателя и секретаря на комисията.

7. Членовете на РИК Русе могат да подписват протоколи и да гласуват решения с „особено мнение", като в този случай изрично отбелязват дали гласуват „за" или „против" конкретното решение и в какво се изразява особеното мнение.

8. Решенията, удостоверенията и текущата кореспонденция на РИК Русе се подписват от председателя и секретаря и се подпечатват с печата на комисията.

9. Когато председателят, съответно секретарят, отсъства, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председател.

10. Когато едновременно отсъстват и председателят и секретарят, решенията, протоколите, удостоверенията и текущата кореспонденция се подписват от заместник-председател и определен с решение на комисията член, предложени от различни партии и коалиции.

11. На заседанията на РИК Русе може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

12. Заседанията на РИК Русе се излъчват в реално време в интернет чрез интернет страницата на комисията, на която предварително се обявява проект за дневен ред.

Проектът бе предложен за гласуване.

Гласували: ЗА единодушно

 Против – Няма

**Решение № 4-НС/15.08.2022 г. бе прието.**

По т.5 г-жа Хинкова представи проект на решение относно определяне броя, функциите и персоналния състав на специалистите, които ще подпомагат дейността на РИК-Русе при произвеждане на изборите за народни представители, насрочени на 02.10.2022год.

Като  взе предвид необходимостта от приемане на мерки за организационно и техническо обезпечаване дейността на  Районната избирателна комисия и на основание чл. 63, вр. чл. 70 и 72, ал. 1, т. 1 от Изборния кодекс, във връзка с [Решение № 1200-НС 02.08.2022 г.](http://www.cik.bg/reshenie/?no=660&date=07.08.2014) на Централната избирателна комисия,  РИК – Русе реши:

1. Предлага на Областния управител на Област Русе да се назначи ИВАЙЛО НИКОЛАЕВ ИВАНОВ, ЕГН \*\*\*\*\*\*\*\*\*\* като специалист-експерт, съгласно решението на ЦИК № 1200-НС от 02.08.2022г., т.7 и срок на договора – срокът на действие на РИК-Русе, със следните функции: поддържане електронните регистри и интернет страницата на РИК Русе, обявяване на протоколи, решения и съобщения и всички останали документи в интернет страницата на РИК Русе, извършва електронна обработка на данните, свързани с изготвяне на удостоверения за назначаване членове на СИК, регистриране на застъпници и наблюдатели изпълнява и други задачи, поставени от Председателя и Секретаря на комисията..
2. Предлага на Областния управител на Област Русе да се назначат трима технически сътрудници: 1/ Петя Георгиева Христова с ЕГН \*\*\*\*\*\*\*\*\*\*\*\*\*, и с месечно възнаграждение съгласно решението на ЦИК; 2/ Здравка Пенева Стайкова, с ЕГН \*\*\*\*\*\*\*\*\*\*\*, и 3/Кремена Тодорова Маринова с ЕГН \*\*\*\*\*\*\*\*\*\*\*\*\*, с месечно възнаграждение съгласно решението на ЦИК, и срок на договора – срокът на действие на РИК-Русе, със следните функции: водят и изписват протоколите от заседанията на РИК, изготвят приетите решения от комисията, завеждат входящата и изходяща кореспонденция, изпълняват и други задачи, поставени от Председателя и Секретаря на комисията.

Копие от решението да се изпрати на Областна администрация Русе за сключване на договори с посочените лица за период до 14 дни включително, от произвеждане на изборите – 16 октомври 2022г.

Проектът бе предложен за гласуване.

Гласували: ЗА единодушно

 Против – Няма

**Решение № 5-НС/15.08.2022 г. бе прието.**

По т.6 бяха обсъдени проблеми от общ характер.

С това беше изчерпан дневният ред и заседанието беше закрито в 11.30 ч.

**ПРЕДСЕДАТЕЛ:**

**/Милена Хинкова/**

**ЗАМ.-ПРЕДСЕДАТЕЛ:**

**/Ина Райчева/**